নয়াদিল্লি: প্রজাতন্ত্র দিবসে ফরাসি প্রেসিডেন্টকে লক্ষ্য করে জঙ্গি হানার সতর্কবার্তা আগেই দিয়েছিল কেন্দ্রীয় গোয়েন্দা বাহিনী। এবার সেই সতর্কবার্তাকে আরও একধাপ সত্যি প্রমাণিত করল হুমকি চিঠি। ফরাসি প্রেসিডেন্ট ফ্রান্সিস ওঁলাদের ভারত সফরের কড়া নিষেধাজ্ঞা জানিয়ে হুমকি চিঠি গেল ফরাসি দূতাবাসে। এই চিঠিটিই বর্তমানে স্বরাষ্ট্রমন্ত্রকের মাথাব্যাথার বিশেষ কারণ। যদিও ফরাসি প্রেসিডেন্টের ভারত সফর নিয়ে কড়া নিরাপত্তার ব্যবস্থা করা হয়েছে। তবে চিঠিটির সত্যতা জানতে তদন্ত শুরু করেছে পুলিশ। কারা চিঠিটি পাঠিয়েছে, তাও এখনও জানা যায়নি।